CELEX: 32018R0182
Language: et
Date: 2018-02-07 00:00:00
Title: Komisjoni määrus (EL) 2018/182, 7. veebruar 2018, millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 28 ning rahvusvaheliste finantsaruandlusstandarditega (IFRS) 1 ja 12 (EMPs kohaldatav tekst )

8.2.2018   
            
            
               ET
            
            
               Euroopa Liidu Teataja
            
            
               L 34/1
            
         KOMISJONI MÄÄRUS (EL) 2018/182,
   7. veebruar 2018,
   millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002) seoses rahvusvahelise raamatupidamisstandardiga (IAS) 28 ning rahvusvaheliste finantsaruandlusstandarditega (IFRS) 1 ja 12
   (EMPs kohaldatav tekst)
   EUROOPA KOMISJON,
   võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eriti selle artikli 3 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
            
         
               (2)
            
            
               Oma korrapärase edasiarendustöö käigus, mille eesmärk on standardite lihtsustamine ja selgemaks muutmine, avaldas Rahvusvaheliste Raamatupidamisstandardite Nõukogu (IASB) 8. detsembril 2016 rahvusvaheliste finantsaruandlusstandardite 2014.–2016. aasta tsükli iga-aastased edasiarendused (edaspidi „iga-aastased edasiarendused“). Iga-aastaste edasiarenduste eesmärk on käsitleda IASBs projektitsükli käigus arutlusele tulnud küsimusi seoses rahvusvahelistes finantsaruandlusstandardites esinevate vastuolude või sõnastuse täpsustamisega, mis ei ole küll kiireloomulised, kuid on siiski olulised.
            
         
               (3)
            
            
               Konsultatsioonides Euroopa finantsaruandluse nõuanderühmaga (EFRAG) jõudis komisjon järeldusele, et rahvusvahelise raamatupidamisstandardi (IAS) 28 ning rahvusvaheliste finantsaruandlusstandardite (IFRS) 1 ja 12 muudatused vastavad määruse (EÜ) nr 1606/2002 artikli 3 lõikes 2 esitatud vastuvõtukriteeriumidele.
            
         
               (4)
            
            
               Seepärast tuleks määrust (EÜ) nr 1126/2008 vastavalt muuta.
            
         
               (5)
            
            
               IASB määras IFRS 12 muudatuste jõustumise kuupäevaks 1. jaanuari 2017. Seepärast tuleks käesoleva määruse sätteid kohaldada tagasiulatuvalt, et tagada asjaomastele emitentidele õiguskindlus ning kooskõla muude määruses (EÜ) nr 1126/2008 sätestatud raamatupidamisstandarditega.
            
         
               (6)
            
            
               Käesoleva määrusega ette nähtud meetmed on kooskõlas raamatupidamise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1126/2008 lisa muudetakse järgmiselt:
   
               a)
            
            
               rahvusvahelist raamatupidamisstandardit (IAS) 28 Investeeringud sidusettevõtjatesse ja ühisettevõtjatesse muudetakse vastavalt käesoleva määruse lisale;
            
         
               b)
            
            
               rahvusvahelist finantsaruandlusstandardit (IFRS) 1 Rahvusvaheliste finantsaruandlusstandardite esmakordne kasutuselevõtt muudetakse vastavalt käesoleva määruse lisale;
            
         
               c)
            
            
               rahvusvahelist finantsaruandlusstandardit (IFRS) 12 Muudes (majandus)üksustes olevate osaluste avalikustamine muudetakse vastavalt käesoleva määruse lisale.
            
         Artikkel 2
   Kõik äriühingud kohaldavad artikli 1 punktis a osutatud muudatusi hiljemalt alates 1. jaanuaril 2018 või pärast seda algava majandusaasta alguskuupäevast.
   Kõik äriühingud kohaldavad artikli 1 punktis b osutatud muudatusi hiljemalt alates 1. jaanuaril 2018 või pärast seda algava majandusaasta alguskuupäevast.
   Kõik äriühingud kohaldavad artikli 1 punktis c osutatud muudatusi hiljemalt alates 1. jaanuaril 2017 või pärast seda algava majandusaasta alguskuupäevast.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. veebruar 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 243, 11.9.2002, lk 1.
   
      (2)  Komisjoni 3. novembri 2008. aasta määrus (EÜ) nr 1126/2008, millega võetakse vastu teatavad rahvusvahelised raamatupidamisstandardid kooskõlas Euroopa Parlamendi ja nõukogu määrusega (EÜ) nr 1606/2002 (ELT L 320, 29.11.2008, lk 1).
   
      LISA
      
         IFRSide iga-aastased edasiarendused 2014.–2016. aasta tsükkel
      
      
         Muudatused standardis IFRS 1
      
      
         IFRS 1 Rahvusvaheliste finantsaruandlusstandardite esmakordne kasutuselevõtt
         
      
      Paragrahve 39L ja 39T muudetakse, paragrahvid 39D, 39F ja 39AA jäetakse välja ning paragrahv 39AD lisatakse.
      JÕUSTUMISKUUPÄEV
      …
      
               
                  39D
               
               
                  [välja jäetud]
                  …
               
            
               
                  39F
               
               
                  [välja jäetud]
                  …
               
            
               
                  39L
               
               
                  IAS 19-ga Hüvitised töötajatele (muudetud juunis 2011) muudeti paragrahvi D1 ning jäeti välja paragrahvid D10 ja D11. Üksus rakendab neid muudatusi siis, kui ta rakendab IAS 19 (muudetud juunis 2011).
                  …
               
            
               
                  39T
               
               
                  Dokumendiga Investeerimisettevõtted (IFRS 10, IFRS 12 ja IAS 27 muudatused), välja antud 2012. aasta oktoobris, muudeti lõikeid D16, D17 ja lisa C. Üksus rakendab neid muudatusi 1. jaanuaril 2014 või hiljem algavate aruandeaastate suhtes. Dokumendi Investeerimisettevõtted varasem rakendamine on lubatud. Kui üksus rakendab neid muudatusi varem, rakendab ta samal ajal ka kõik dokumendis Investeerimisettevõtted esitatud muudatused.
                  …
               
            
               
                  39AA
               
               
                  [välja jäetud]
                  …
               
            
               
                  39AD
               
               
                  Dokumendiga IFRS-ide iga-aastased edasiarendused (2014.–2016. aasta tsükkel), välja antud 2016. aasta detsembris, muudeti paragrahve 39L ja 39T ning jäeti välja paragrahvid 39D, 39F, 39AA ja E3–E7. Üksus rakendab neid muudatusi aruandeaastate suhtes, mis algavad 1. jaanuaril 2018 või hiljem.
               
            Lisas E jäetakse välja paragrahvid E3–E7 ja nendega seotud pealkirjad.
      
         LISA E
         
            Lühiajalised vabastused IFRSidest
         
         
            Käesolev lisa on IFRSi lahutamatu osa.
         
         …
         
                  
                     E3
                  
                  
                     [välja jäetud]
                  
               
                  
                     E4
                  
                  
                     [välja jäetud]
                  
               
                  
                     E4A
                  
                  
                     [välja jäetud]
                  
               
                  
                     E5
                  
                  
                     [välja jäetud]
                  
               
                  
                     E6
                  
                  
                     [välja jäetud]
                  
               
                  
                     E7
                  
                  
                     [välja jäetud]
                  
               
      
         Muudatused standardis IFRS 12
      
      
         IFRS 12 Muudes (majandus)üksustes olevate osaluste avalikustamine
         
      
      Paragrahv 5 A lisatakse.
      
         RAKENDUSALA
      
      …
      
               
                  5A
               
               
                  Käesoleva IFRS-i nõudeid kohaldatakse paragrahvis 5 loetletud üksuse osaluste suhtes, mis on kooskõlas IFRS-ga 5 Müügiks hoitavad põhivarad ja lõpetatud tegevusvaldkonnad liigitatud (või mis kuuluvad müügigruppi, mis on liigitatud) müügiks hoitavaks või lõpetatud tegevusvaldkonnaks, välja arvatud paragrahvis B17 kirjeldatud juhul.
                  …
               
            Lisas B muudetakse paragrahvi B17.
      
         KOKKUVÕTLIK FINANTSTEAVE TÜTAR-, ÜHIS- JA SIDUSETTEVÕTJATE KOHTA (PARAGRAHVID 12 JA 21)
      
      …
      
               
                  B17
               
               
                  Kui üksuse osalus tütar-, ühis- või sidusettevõtjas (või osa tema osalusest ühis- või sidusettevõtjas) liigitatakse (või kui üksus kuulub müügigruppi, mis liigitatakse) müügiks hoitavaks kooskõlas IFRS-ga 5, ei pea üksus avalikustama kokkuvõtlikku finantsteavet selle tütar-, ühis- või sidusettevõtja kohta kooskõlas paragrahvidega B10–B16.
               
            Lisasse C lisatakse paragrahv C1D.
      
         JÕUSTUMISKUUPÄEV JA ÜLEMINEK
      
      …
      
               
                  C1D
               
               
                  Dokumendiga IFRS-ide iga-aastased edasiarendused (2014.-2016. aasta tsükkel), välja antud 2016. aasta detsembris, lisati paragrahv 5A ja muudeti paragrahvi B17. Üksus rakendab neid muudatusi kooskõlas IAS-ga 8 Arvestusmeetodid, arvestushinnangute muutused ja vead tagasiulatuvalt 1. jaanuaril 2017 või pärast seda algavate aruandeaastate suhtes.
                  …
               
            
         Muudatused standardis IAS 28
      
      
         IAS 28 Investeeringud sidusettevõtjatesse ja ühisettevõtjatesse
         
      
      Paragrahve 18 ja 36A muudetakse ning paragrahv 45E lisatakse.
      
         Vabastus kapitaliosaluse meetodi rakendamisest
      
      …
      
               
                  18.
               
               
                  Kui sidusettevõtjasse või ühisettevõtjatesse tehtud investeering kuulub üksusele, mis on riskikapitali organisatsioon, investeerimisfond, usaldusühingu vormis asutatud fond või muu sarnane üksus, kaasa arvatud investeeringutega seotud kindlustusfond, või sellise üksuse kaudu kaudselt muule investorile, võib kõnealune üksus otsustada mõõta selliseid investeeringuid õiglases väärtuses muutustega läbi kasumiaruande kooskõlas IFRS 9-ga. Üksus otsustab seda iga sidus- või ühisettevõtja puhul eraldi selle esmasel kajastamisel.
                  …
               
            
         Kapitaliosaluse meetodi protseduurid
      
      …
      
               
                  36 A
               
               
                  Vaatamata paragrahvis 36 esitatud nõudele võib üksus, mis ei ole investeerimisühing, kuid millel on osalus investeerimisühingust sidus- või ühisettevõtjas, otsustada kapitaliosaluse meetodit rakendades säilitada õiglase väärtuse mõõtmise, mida rakendab käesolev investeerimisühingust sidus- või ühisettevõtja investeerimisühingust sidus- või ühisettevõtja osaluse suhtes tütarettevõtjates. Sõltuvalt sellest, milline neist leiab aset hiljem, tehakse see otsus iga investeerimisühingust sidus- või ühisettevõtja puhul kas a) investeerimisühingust sidus- või ühisettevõtja esmasel kajastamisel või b) siis, kui sidus- või ühisettevõtja muutub investeerimisühinguks, või c) siis, kui investeerimisühingust sidus- või ühisettevõtjast saab esmakordselt emaettevõtja.
                  …
               
            
         JÕUSTUMISKUUPÄEV JA ÜLEMINEK
      
      …
      
               
                  45E
               
               
                  Dokumendiga IFRS-ide iga-aastased edasiarendused (2014.–2016. aasta tsükkel), välja antud 2016. aasta detsembris, muudeti paragrahve 18 ja 36A. Üksus rakendab neid muudatusi kooskõlas IAS-ga 8 tagasiulatuvalt aruandeaastate suhtes, mis algavad 1. jaanuaril 2018 või hiljem. Varasem rakendamine on lubatud. Kui üksus rakendab muudatusi varasema perioodi suhtes, avalikustab ta selle asjaolu.